3. ΒΑΣΙΛΙΚΟΝ ΔΙΑΤΑΓΜΑ της 29 Οκτ./4 Νοεμ. 1940 Περί εκτελέσεως του Α.Ν. 2217 «περί εικονογραφημένων ταχυδομικών δελταρίων. Έχοντες υπ’ όψει τας διατάξεις του Α.Ν. 2217, προτάσει των Ημετέρων επί της Συγκοινωνίας, Οικονομικών και Εθνικής Παιδείας και Θρησκευμάτων Υπουργών και μετά σύμφωνον γνώμην του Συμβουλίου Επικρατείας υπ’ αριθ. 645 απεφασίσαμεν και διατάσσομεν: Έκδοσις παρά της υπηρεσίας εικονογραφημένων ταχ. Δελταρίων αρχαιολογικού περιεχομένου Άρθρ.1.-1.Η έκδοσις υπό του Υπουργείου Συγκοινωνίας (ΤΤΤ.) ενσήμων εικονογραφημένων ταχυδρομικών δελταρίων, φερόντων παραστάσεις   αρχαίων   έργων   τέχνης  μνημείων   και  αρΣελ. 233 Ταχυδρομικά Δελτάρια 22.Γ.ε.3 χαιολογικών χώρων ενεργείται κατά την διαδικασίαν του παρόντος άρθρου. Υπό της κατά τον Α.Ν. 2217/1939 Ειδικής Μονίμου Επιτροπής εκλέγονται κατά πρώτον τα θέματα των παραστάσεων, άτινα θα χρησιμοποιηθώσι δια την έκδοσιν ταχυδρομικών δελταρίων, ορίζεται ο τρόπος της εκτελέσεως αυτών και κρίνονται αι υποβαλλόμεναι εις την Επιτροπήν καλλιτεχνικαί εργασίαι (σχέδια φωτογραφίαι, αντίγραφα έργων κλπ.), αι αναφερόμεναι εις τα εκλεγέντα θέματα, μεθ’ ο αι εξ’ αυτών εγκριθείσαι διαβιβάζονται εις το Αρχαιολογικόν Συμβούλιον ίνα και τούτο γνωμοδοτήση εντός εικοσαημέρου, περί της καλλιτεχνικής αποδόσεώς των. 2.Άπασα η διαδικασία δια την έκδοσιν των περί ων το παρόν άρθρον Ταχυδρομικών Δελταρίων και ο έλεγχος των σχετικών εργασιών κατά πάντα τα στάδια της εκδόσεως, υπάγονται εις την αρμοδιότητα του Υπουργείου Συγκοινωνίας, εις ο ανήκει και η όλη διαχείρισις των δελταρίων τούτων. 3.Η κατά τον Α.Ν. 2217/1939 Ειδική Επιτροπή παρά τω Υπουργείω Συγκοινωνίας έχουσα υπ’ όψει τας γενομένας πάσης φύσεως δαπάνας δια την έκδοσιν των ταχ. δελταρίων, εξάγει την κατά αντίτυπον δαπάνην κατασκευής τούτων και επί τη βάσει αυτής του κατά το άρθρ. 9 παρ. 3 του Α.Ν. 2217 αποδοτέου εις το Ταμείον Αρχαιολογικών Απαλλοτριώσεων πόρου, και της αξίας του επί του ταχ. δελταρίου εντύπου ή εκτύπου γραμματοσήμου, γνωμοδοτεί περί της τιμής εις ην έκαστον τούτων πρέπει να πωλήται εις το κοινόν διαβιβάζει δε κατόπιν άπαντα τα στοιχεία ταύτα εις το Αρχαιολογικόν Συμβούλιον, ίνα και τούτο εκφέρη την επί της καθοριστέας τιμής πωλήσεως γνώμην του. 4.Το Υπουργείον Συγκοινωνίας μετά την ολοκλήρωσιν εκάστης εκδόσεως, αποστέλλει εις την υπηρεσίαν διαχειρίσεως Αρχαιολογικών πόρων αναλυτικόν πίνακα εις τον οποίον αναγράφονται άπασαι αι δαπάναι της εκδόσεως ταύτης και ανακοινοί ταυτοχρόνως εις ταύτην τον αριθμόν των εξ εκάστης τύπου δελταρίων εκδοθέντων τελικώς αντιτύπων, εφ’ όσον η έκδοσις απετελέσθη εκ πλειόνων του ενός τύπων. 5.Το Υπουργείον Συγκοινωνίας, αποδίδει δια χρηματικού εντάλματος εκδιδομένου εις το τέλος εκάστου τριμήνου του οικονομικού έτους και εις βάρος του ειδικού προΰπολογισμού του Υπουργείου Συγκοινωνίας, εις την υπηρεσίαν διαχειρίσεως Αρχαιολογικών Πόρων, και υπέρ του Ταμείου Αρχαιολογικών Απαλλοτριώσεων, την διαφορά ήτις προκύπτει μετά την αφαίρεσιν εκ των κατά το τρίμηνον τούτο πραγματοποιηθεισών εισπράξεων εκ πωλήσεως ταχ. δελταρίων Αρχαιολογικού περιεχομένου, της αξίας του ταχ. τέλους και της κατά την παρ. 3 του άρθρου τούτου κατ’ αντίτυπον δαπάνης κατασκευής. Σελ. 234 172-108 Επίσημον αντίγραφον της συνοπτικής καταστάσεως της κατά τριμηνίαν πραγματοποιηθείσης καταναλώσεως των δελταρίων τούτων αποστέλλεται υπό του Υπουργείου Συγκοινωνίας εις την Υπηρεσίαν Διαχειρίσεως Αρχαιολογικών Πόρων. 6.Οσάκις η εις το κοινόν πώλησις των ταχ. δελταρίων της κατηγορίας ταύτης γίνεται υπό ιδιωτών μεταπωλητών, επί τη κατά το άρθρ. 13 του Νόμ. 4581 προμήθεια 5%, η προμήθεια αύτη παρακρατείται υπό της Ταχ. Υπηρεσίας κατά την απόδοσιν εις την Υπηρεσίαν Διαχειρίσεως Αρχαιολογικών Πόρων του κατά την ανωτέρω παράγραφον τριμηνιαίου λογαριασμού. Το Υπουργείον Συγκοινωνίας, βάσει των υπό του Ταχ. Γραφείου υποβαλλομένων κατά τρίμηνον καταστάσεων των υπό των μεταπωλητών της περιφερείας των προμηθευθέντων ταχ. δελταρίων, καταρτίζει τα συνολικά δεδομένα της κατά τρίμηνον αποδοθείσης εις τους μεταπωλητάς προμηθείας και εγγράφει ταύτα εν ιδία στήλη της κατά το δεύτερον εδάφιον της προηγουμένης παραγράφου καταστάσεως. Έκδοσις υπό της Υ.Δ.Α.Π. εικονογραφημένων ταχ. δελταρίων αρχαιολογικού περιεχομένου Άρθρ.2.-Τα θέματα των παραστάσεων των υπό της Αρχαιολογικής Υπηρεσίας εκδιδομένων άνευ εντύπου ή εκτύπου γραμματοσήμου αρχαιολογικών δελταρίων κατά τας διατάξεις του Α.Ν. 1947, εκλέγονται πρώτον υπό του Αρχαιολογικού Συμβουλίου και εγκρίνονται υπό τούτου αι υποβαλλόμεναι καλλιτεχνικαί εργασίαι μεθ’ ο αποστέλλονται και εις την παρά τω Υπουργείω Συγκοινωνίας Επιτροπήν του Α.Ν. 2217/1939 ίνα και αύτη γνωμοδότηση περί της καλλιτεχνικής αποδόσεως των εκλεγέντων θεμάτων. 22.Γ.ε.3 Ταχυδρομικά Δελτάρια Έκδοσις παρ’ ιδιωτών εικονογραφημένων  ταχ. δελταρίων Άρθρ.3.-1.Ιδιώται επιθυμούντες είτε να κατασκευάσωσιν, εν τη ημεδαπή εικονογραφημένα ταχυδρ. δελτάρια, φέροντα τας παραστάσεις περί ων το άρθρ. 2 παρ. 1 εδάφ. β΄ του Α.Ν. 2217/1939 είτε να θέσωσιν εν κυκλοφορία τοιαύτα ταχ. δελτάρια κατασκευασθέντα εν τη αλλοδαπή, οφείλουσι να ζητήσωσι προηγουμένως σχετικήν άδειαν της παρά τω Υπουργείω Συγκοινωνίας Ειδικής Επιτροπής. Προς τούτο, υποβάλλουσιν αυτή ανά δύο υποδείγματα εξ εκάστου τύπου των υπό έκδοσιν ταχυδρ. δελταρίων. Η Επιτροπή ελέγχει εάν αι παραστάσεις τούτων είναι κατάλληλοι προς έκδοσιν και εγκρίνει ή απορρίπτει ταύτας. 2.Η περί εγκρίσεως ή απορρίψεως τούτων σχετική απόφασις της Ειδικής Επιτροπής κοινοποιείται υπό του Προέδρου αυτής εις τον ενδιαφερόμενον, εις ον συγχρόνως αποδίδεται το έτερον των κριθέντων υποδειγμάτων εφ’ ου σημειούται η σχετική πράξις υπογραφομένη υπό του Προέδρου της Επιτροπής, του ετέρου τούτων παραμένοντος εις το Υπουργείον Συγκοινωνίας. 3.Προκειμένου ειδικώς περί εικονογραφημένων ταχυδρ. δελταρίων παριστώντων αρχαία ή αρχαιολογικά μνημεία εκδιδομένων υπό ιδιωτών ή εισαγομένων υπό τούτων εκ της αλλοδαπής, τα προς κρίσιν υποδείγματα υποβάλλονται εις την Υπηρεσίαν Διαχειρίσεως Αρχαιολογικών Πόρων του Υπουργείου Θρησκευμάτων και Εθνικής Παιδείας, ήτις διαβιβάζει ταύτα προς γνωμοδότησιν εις την παρά τω Υπουργείω Συγκοινωνίας Ειδικήν Επιτροπήν ακολούθως δε παραπέμπονται προς έγκρισιν εις το Αρχαιολογικόν Συμβούλιον, ο Πρόεδρος του οποίου υπογράφει την σχετικήν εγκριτικήν ή απορριπτικήν πράξιν ήτις σημειούται επί του κριθέντος υποδείγματος. Το έτερον των υποβαλλομένων προς έγκρισιν δελταρίων τούτων πραμένει παρά τη Υπηρεσία Διαχειρίσεως Αρχαιολογικών Πόρων. Άρθρ.4.-1.Οι εκδόται εικονογραφημένων ταχ. δελταρίων, άτινα εκρίθησαν κατ’ αρχήν κατάλληλα προς έκδοσιν, οφείλουσι προ της οριστικής εκτυπώσεως τούτων, να υποβάλλωσιν εις την Επιτροπήν, προς θεώρησιν, τα τελικά δοκίμια τούτων, επί του χάρτου εφ’ ου θα γίνει η οριστική εκτύπωσις. Η περί εγκρίσεως ή απορρίψεως εκάστου δοκιμίου πράξις της Επιτροπής αναγράφεται και επί του σώματος του δοκιμίου, υπογραφομένη υπό του Προέδρου της Επιτροπής. 2.Επί των εκδιδομένων εικονογραφημένων ταχ. δελταρίων δέον απαραιτήτως να σημειούται εντύπως επί της οπισθίας πλευράς ο αριθμός της αδείας της επιτροπής δι’ ης επετράπη η έκδοσις αυτών και   εν συνεχεία ο μην και το έτος, καθ’ ο επραγματοποιήθη η έκδοσις ως και ο αριθμός των αντιτύπων της εκδόσεως. Αι ενδείξεις αύται δέον ν’ αποτυπώνται δια μικρών καλλιτεχνικών τυπογραφικών στοιχείων κατά την έννοιαν της νοητής γραμμής της διχοτομούσης κατά πλάτος την οπισθίαν πλευράν του δελταρίου. Προκειμένου περί εικονογραφημένων ταχ. δελταρίων παρηγμένων δια φωτογραφικής μεθόδου, αι ανωτέρω ενδείξεις δύνανται να τίθενται επί της προσθίας όψεως των δελταρίων, συμφώνως προς τας σχετικάς υποδείξεις της Ειδικής Επιτροπής. 3.Αι δηλωτικαί της εικονιζομένης παραστάσεως επιγραφαί εγκρινόμεναι ταυτοχρόνως μετά των δοκιμίων υπό της ειδικής Επιτροπής αναγράφωνται απαραιτήτως εις την Ελληνικήν και Γαλλικήν γλώσσαν κάτωθι της παραστάσεως επί της προσθίας όψεως του δελταρίου ή ελλείψει χώρου επί της πλευράς του δελταρίου και εις το κάτω μέρος του αριστερού ημίσεος αυτού. 4.Η αίτησις περί παροχής αδείας προς ανατύπωσιν εικονογραφημένων ταχ. δελταρίων δια τα οποία είχεν δοθή αρχικώς υπό της Επιτροπής άδεια κυκλοφορίας δέον αν συνοδεύηται και υπό δύο αντιτύπων των υπό ανατύπωσιν εικονογραφημένων ταχ. δελταρίων. Η σχετική άδεια δίδεται κατά την και δια τα λοιπά εικονογραφημένα ταχ. δελτάρια ακολουθουμένην διαδικασίαν. 5.Προκειμένου περί εικονογραφημένων ταχ. δελταρίων παριστώντων αρχαία και αρχαιολογικά μνημεία τηρούνται αι αύται ως ανωτέρω υποχρεώσεις εκ μέρους των εκδοτών, ως αρμοδία όμως εν προκειμένω Επιτροπή θεωρείται το Αρχαιολογικών Συμβούλιον και ως αρμοδία υπηρεσία η Υπηρεσία Διαχειρίσεως Αρχαιολογικών Πόρων. Τελικαί διατάξεις Άρθρ.5.-Δια τη εξεύρεσιν των καλλιτεχνικών θεμάτων, άτινα θα χρησιμοποιηθώσι δια την έκδοσιν υπό της Ταχυδρομικής Υπηρεσίας των Κρατικών εικονογραφημένων ταχ. δελταρίων ο Υπουργός της Συγκοινωνίας μετά γνώμην της παρά τω Υπουργείω Συγκοινωνίας Ειδικής Επιτροπής, δύναται ν’ αναθέτη την σχετικήν εργασίαν είς ειδικούς καλλιτέχνας είτε απ’ ευθείας είτε κατόπιν διαγωνισμού. Άρθρ.6.-Η εν τω εργοστασίω εκτύπωσις των Κρατικών εικονογραφημένων ταχ. δελταρίων παρακολουθείται καθ’ άπαντα τα στάδια αυτής υπό της εποπτευούσης Επιτροπής εξ υπαλλήλων της αρμοδίας υπηρεσίας ή και μελών της Επιτροπής του Α.Ν. 2217, εφαρμοζομένων εν προκειμένω των περί κανονισμού εποπτείας κατά την κατασκευήν ενσήμων του Κράτους κειμένων διατάξεων. Σελ. 235 Ταχυδρομικά Δελτάρια 22.Γ.ε.3 Άρθρ.7.-1.Τα πρωτότυπα σχέδια και αι φωτογραφίαι των υπό του Κράτους εκδιδομένων εικονογραφημένων ταχ. δελταρίων, παραμένουσιν ιδιοκτησία του Κράτους. Προκειμένου περί εκτυπώσεως δια χαλκογραφικής ή λιθογραφικής μεθόδου, αι μεν πρωτότυποι πλάκες ανήκουσιν εις το Κράτος, πάσαι δε αι επί παραγώγων πλακών παραστάσεις, αποξέονται μετά την εκτύπωσιν παρουσία της κατά το προηγούμενον άρθρον εποπτευούσης την κατασκευήν Επιτροπής. Κατ’ εξαίρεσιν προκειμένου περί αρχαιολογικών δελταρίων, τόσον αι πρωτότυποι όσον και αι παράγωγοι πλάκες περιέρχονται εις την ιδιοκτησίαν της Υ.Δ.Α.Π. Οσάκις πρόκειται περί κατασκευής των δελταρίων δια μεθόδου ανατυπίας (offset) ή φωτοεκτυπώσεως (photogravure) ή δι’ άλλων παρεμφερών μεθόδων, φωτογραφικά ανάτυπα (films) μετά το πέρας της όλης εργασίας καταστρέφονται υπό της εποπτευούσης Επιτροπής, πλήν των αρχαιολογικών δελταρίων ων τα films περιέρχονται εις την Υ.Δ.Α.Π. εκτός αν προβλέπεται ανατύπωσις, ότε ταύτα φυλάσσονται, επί καθορισμένω εν τη εκάστοτε Συμβάσει χρόνω, εντός κιβωτίου σφραγιζομένου υπό της Εποπτικής Επιτροπής και τηρουμένου εν τω εργοστασίω του αναδόχου και υπ’ ευθύνην τούτου, μετα δε την παρέλευσιν του χρόνου τούτου καταστρέφονται κατά τα ανωτέρω. Αι επί φωτοτυπικών ψευδαργύρων ως και αι επί πάσης πλακός αναπαραγωγής παραστάσεις καταστρέφονται δι’ αποξέσεως ή δια χημικών μέσων παρουσία της εποπτευούσης Επιτροπής (πλήν των αναφερομένων εις αρχαιολογικά δελτάρια ων οι κατά τα ανωτέρω ψευδάργυροι ή πλάκες περιέρχονται εις την Υ.Δ.Α.Π.). Δια πάσαν πράξιν καταστροφής κλπ. συντάσσεται σχετικόν πρωτόκολλον υπό της Επιτροπής της ασκούσης την εποπτείαν κατασκευής συνυπογραφόμενον υπό του Εργοστασιάρχου. 3.Προκειμένου περί ενσήμων εικονογραφημένων ταχ. δελταρίων, φερόντων παραστάσεις αρχαίων έργων τέχνης, μνημείων και αρχαιολογικών χώρων τα εκλεγέντα τελικώς πρωτότυπα σχέδια περιέρχονται εις την Υπηρεσίαν Διαχειρίσεως Αρχαιολογικών Πόρων του Υπουργείου Θρησκευμάτων και Εθνικής Παιδείας, εις ην μετά το πέρας της εκδόσεως, παραδίδονται υπό του Υπουργείου Συγκοινωνίας προς φύλαξιν, ως και αι πρωτότυποι πλάκες της εκτυπώσεως των δελταρίων τούτων, εφ’ ων αποτυπούται η παράστασις, οσάκις πρόκειται περί λιθογραφικής ή χαλκογραφικής εργασίας. Σελ. 236 Αι πλάκες όμως, εφ’ ων αποτυπούται το γραμματόσημον ως και τα πάσης φύσεως δοκίμια των γραμματοσήμων διαφυλάσσονται κατά τας διατάξεις περί ταχυδρομικών ενσήμων. Εις τον επί της Συγκοινωνίας Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 22.Γ.ε.3 Ταχυδρομικά Δελτάρια 